Unos artikala

Opis

U ovom dokumentu nalaze se podešavanja programa za robno vođenje ugostiteljskog objekta, kao i preporuke za unos artikala.

Podešavanja

1. Vrste artikala

Otvaraju se u skladu sa potrebama menadžmenta za izveštajima. Preporuka:

HRANA

Hrana SIROVINE

Hrana PROIZVOD

PIĆE

ALKOHOLNO

Piće LITARSKO

Piće ČAŠICA

Piće ARTIKAL

Piće KRIGLA

BEZALKOHOLNO

Piće ARTIKAL

Kafe i čajevi

OSTALO

2. Tipovi artikala

Tipovi artikala su veoma važni za pravilno vođenje knjige DPU (Dnevni Promet Ugostitelja, ili ŠANK LISTA), a potrebno je imati sledeće:

R-Roba

S-Sirovine

P-Proizvod

A-Akc.roba

J-Jelo

Č-Čašica

3. Elementi artikala

U sistemskim opcijama je potrebno uključiti sledeće elemente:
- Korišćenje sastavnice
- Tip artikla

Procedura rada

Prilikom otvaranja artikala, treba imati u vidu vođenje šank liste i rubrike koje u njoj postoje. To znači da se svakom artiklu mora pravilno odrediti TIP ARTIKLA, na sledeći način:
- Alkoholna pića : Sva pića koja se kupuju na flašu, a prodaju na čašicu (tzv. “žestina” - JM se vodi u litrama, na kraju dana se dozerom popisuje preostala količina i upisuje u DPU) treba da nose tip artikla “A-Akcizna roba”. Takođe, tip “A-Akcizna roba” nose i alkoholna pića koja se kupuju i prodaju na komad (npr. pivo u flaši). Dakle, vrste artikala “Piće LITARSKO” i “Piće ARTIKAL”. Ovom tipu će pripadati i piće koje se toči iz buradi (npr. pivo na točenje - krigla ili čaša), iako pripada vrsti “Piće ČAŠICA” (zbog toga što se ne može dozerom ustanoviti preostala količina na zalihama). Čašice “žestine” ne treba da se pojavljuju u DPU i zbog toga je za njih otvoren poseban tip artikla.
- Bezalkoholno piće : Sokovi, minerale vode, kafe i ostali napici koji nisu alkoholni vode se pod tipom artikla “R-Roba” ili “P-Proizvod” (logično, “Roba” je ako se kupuje i prodaje na komad, u neizmenjenom obliku, a “Proizvod” može biti čaj, kafa, limunada i sl.)
- Jela : Sva hrana koja se sprema u kuhinji nosi tip artikla “J-Jelo”, i ima uključenu opciju “Koristi se sastavnica”
- Sirovine : Sve namirnice od kojih se spravljaju jela, burad iz kojih se toči piće, vrećice čaja i kutije kafe za spravljanje toplih napitaka… Sve ovo potpada pod tip artikla “S-Sirovine”, koje se u DPU vode samo količinski (jer finansijski ulaze u vrednost prodatog proizvoda).

VRSTA ARTIKLA	TIP ARTIKLA	SAST.	Jedinica mere	PRIMER
HRANA
Hrana SIROVINE	S-Sirovine	( )	KG, L, KOM…	Paradajz, krompir, luk, brašno, ulje, … burad piva.
Hrana PROIZVOD	J-Jelo	( X )	KOM	Sva jela na meniju
ALKOHOLNO PIĆE
Piće LITARSKO	A-Akc.proizv.	( )	L	Flaše „žestine“ koje se prodaju na čašicu
Piće ČAŠICA	Č-Čašica	( X )	KOM	Čašice „žestine“
Piće ARTIKAL	A-Akc.proizv.	( )	KOM	Flaše vina, flaše piva, sve što se prodaje u neizmenjenom obliku, na kom.
Piće KRIGLA	A-Akc.proizv.	( X )	KOM	Krigle/čaše piva, sve što se toči iz buradi…
BEZALKOHOLNO PIĆE
Piće ARTIKAL	R-Roba	( )	KOM	Sokovi, mineralne vode i energetski napici
Kafe i čajevi	P-Proizvod	( X )	KOM	Topli (i hladni) napici, koji se spravljaju (proizvode)

Preporuka za unos artikala:
Prilikom rada, konobarima je jedino važno da u spisku artikala imaju izlistane artikle koje prodaju, sirovine i piće na flaše u ovom prikazu samo unose konfuziju i smetaju. Zato je zgodan trik prilikom unosa ovih artikala ispred naziva stavljati “zz.” ili “_” (Underscore - donja crta). Na taj način (zbog abecednog sortiranja artikala po nazivu) svi ovi artikli odlaze na kraj liste i ne ometaju rad konobara. Takođe, dobra je praksa nazive jela, gotovih proizvoda, pića na komad i pića na čašicu otvarati VELIKIM SLOVIMA, a sirovine malim, ili samo početnim velikim slovom (uz preporuku dodavanja “zz.” ili “_” ispred naziva).